B4-0190, 0247, 0250, 0260 και 0262/97

Ψήφισμα σχετικά με την κατάσταση των δικαιωμάτων του ανθρώπου και των μειονοτήτων αυτοχθόνων στην Αργεντινή

Το Ευρωπαϊκό Κοινοβούλιο,

- έχοντας υπόψη τη συμφωνία μεταξύ της Ευρωπαϊκής Ένωσης και της Αργεντινής και της Ευρωπαϊκής Ένωσης με τη MERCOSUR, οι οποίες στηρίζονται στο σεβασμό των ανθρωπίνων δικαιωμάτων, και λαμβάνοντας υπόψη τα ψηφίσματά του της 9 Φεβρουαρίου 1994, σχετικά με τα διεθνή μέτρα για μια πραγματική προστασία των αυτοχθόνων λαών ((ΕΕ C 61 της 28.2.1994, σελ. 69)), καθώς και της 19ης Ιανουαρίου 1995, για τη διεθνή δεκαετία των αυτοχθόνων λαών στον κόσμο ((ΕΕ C 43 της 20.2.1995, σελ. 85)),

A. λαμβάνοντας υπόψη ότι οι αυτόχθονες που ζούν στο έδαφος της Αργεντινής ανέρχονται περίπου σε 450 έως 550 χιλιάδες, ότι ανήκουν σε δεκαέξι διαφορετικές εθνότητες κατανεμημένες σε δώδεκα επαρχίες και αντιπροσωπεύουν το 1,5% του πληθυσμού της χώρας αυτής,

Β. λαμβάνοντας υπόψη την οφειλόμενη στον σφετερισμό των εδαφών διένεξη μεταξύ των διαφόρων κοινοτήτων Mapuches στην επαρχία Neuquιn, τοποθεσία του Pulmari, διαμέρισμα του Aluminι,

Γ. λαμβάνοντας υπόψη ότι η κατοχή των εδαφών αυτών οφείλεται σε κακοδιαχείριση για την οποία ευθύνεται η Corporaciσn Interestadual Pulmari (CPI), η οποία προέβη σε διοικητικές παραχωρήσεις σε ιδιώτες επενδυτές,

Δ. λαμβάνοντας υπόψη ότι οι παραχωρήσεις αυτές απέβησαν εις βάρος των κοινοτήτων Mapuches διότι τους εστέρησαν τις αναγκαίες εκτάσεις που θα τους παρείχαν τη δυνατότητα να έχουν ένα επίπεδο διαβίωσης αξιοπρεπή στους τόπους οι οποίοι νομίμως τους ανήκουν,

Ε. λαμβάνοντας υπόψη ότι οι περιορισμένες εκτάσεις που δόθηκαν στους Mapuches έχουν προκαλέσει διενέξεις μεταξύ των ιδίων των αυτοχθόνων κοινοτήτων,

1. ζητεί από τις αρχές της Αργεντινής να τροποποιήσουν το καταστικό της CΡI ώστε να αποφευχθούν οι παρερμηνείες σχετικά με τα δικαιώματα των νομίμων ιδιοκτητών εδαφών[semigr ]

2. ζητεί από την κυβέρνηση της Αργεντινής να προασπίσει τα συμφέροντα και τα δικαιώματα των αυτοχθόνων καθώς και το πνεύμα του άρθρου 75 του Συντάγματος και ιδιαιτέρως του εδαφίου 17 που εισήχθη μετά τη συνταγματική μεταρρύθμιση του 1994[semigr ]

3. ζητεί από την Επιτροπή να λάβει υπόψη, στις διάφορες διαπραγματεύσεις της με την Αργεντινή και τη MERCOSUR, την ύπαρξη των αυτοχθόνων λαών που ζούν στη χώρα αυτή και τις συνέπειες που μπορεί να έχουν οι διμερείς συμφωνίες για τους λαούς αυτούς και το περιβάλλον τους[semigr ]

4. προτείνει στην CΡΙ να προωθήσει και να εφαρμόσει συμφωνίες παραχώρησης εκτάσεων στις κοινότητες Mapuches της ζώνης του Pulmari που πληρούν τους όρους οι οποίοι προβλέπονται στο άρθρο 75 εδάφιο 17 του Εθνικού Συντάγματος[semigr ]

5. ζητεί από την CIP να παύσει να χορηγεί εδάφη σε ιδιώτες στις περιοχές οι οποίες νομίμως και συνταγματικώς ανήκουν στους αυτόχθονες[semigr ]

6. ζητεί από τις αρχές της Αργεντινής να λάβουν το ταχύτερο δυνατόν τα απαραίτητα μέτρα ώστε να αποφευχθεί η εκδίωξη αυτοχθόνων από τη γη που τους ανήκει με βάση το ίδιο το Σύνταγμα της Αργεντινής[semigr ]

7. εκφράζει την ανησυχία του για την κατάσταση των δικαιωμάτων του ανθρώπου στην Αργεντινή, ιδίως όσον αφορά την ασφάλεια των Μητέρων της Πλατείας του Μαΐου, την ελευθερία του Τύπου και την προστασία των δημοσιογράφων και των εκπροσώπων οργανισμών για την προστασία των δικαιωμάτων του ανθρώπου και των αυτοχθόνων[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στην Κυβέρνηση της Δημοκρατίας της Αργεντινής, στη Βουλή των Αντιπροσώπων της Αργεντινής, στον Κυβερνήτη της Επαρχίας Neuquιn και στην Corporaciσn Interestadual Pulmari.